Andetsteds på linjen skete der også ændringer. 28. marts 2010 omlagdes den således mandag - fredag i dagtimerne ad Fabriksparken - Vestskovvej - Motorring 4 i stedet for som ellers ad Nordre Ringvej - Frederikssundmotorvejen. Omlægningen erstattede dele af de to ringlinjer 548E og 549E, der kørte mellem Glostrup st. og området ved Fabriksparken, men som nu nedlagdes.<ref name="BF 233">''Øvrige linjeændringer i område Hovedstaden siden 12.12.2010'' af Jesper Kiby Denborg, Thomas de Laine m.fl. Busfronten 233/2011, s. 19.</ref> Senere blev det også aktuelt med alternative veje umiddelbart vest herfor, da Motorring 4 skulle udvides. Det betød at linje 500S fra 21. oktober 2012 og cirka to år frem kunne omlægges ad Østbakkevej og Ballerupvej i stedet for Motorring 4 i tilfælde af kø.<ref name="BF 248">''Linjeændringer før 9.12.2012'' af Jesper Kiby Denborg og Thomas de Laine. Busfronten 248/2013, s. 3-4.</ref>
Historie Foreninger Organisationer